Държавен вестник, бр. 33, 2012 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  33
в. на борда на въздухоплавателно сред-
ство, регистрирано според законите на тази 
страна, или 
г. от неин гражданин, или 
д. от лице, което има обичайно местопре-
биваване на нейната територия.
2. Всяка страна полага усилия, за да приеме 
законодателните или другите мерки, необхо-
дими за установяване на юрисдикцията си за 
всяко престъпление, установено в съответствие 
с настоящата конвенция, когато престъпле-
нието е извършено по отношение на неин 
гражданин или на лице, което има обичайно 
местопребиваване на нейната територия.
3. Всяка страна може към момента на под-
писване или депозиране на нейния инструмент 
за ратификация, приемане, одобряване или 
присъединяване в декларация, отправена до 
Генералния секретар на Съвета на Европа, да 
заяви, че си запазва правото да не прилага 
или да прилага само при специални случаи 
или условия, правилата за юрисдикцията, 
определени в параграф 1.д от настоящия член. 
4. За преследването на престъпленията, 
установени в съответствие с членове 18, 19, 
20, параграф 1.а и 21, параграф 1.а и б от 
настоящата конвенция, всяка страна приема 
законодателните или другите мерки, необ-
ходими, за да не бъде установяването на 
нейната юрисдикция въз основа на буква г 
от параграф 1 поставено в зависимост от ус-
ловието действията да бъдат наказуеми също 
и в мястото, където са били извършени. 
5. Всяка страна може при подписване или 
депозиране на нейния акт за ратификация, 
приемане, одобряване или присъединяване в 
декларация, отправена до Генералния секретар 
на Съвета на Европа, да заяви, че си запазва 
правото да ограничи прилагането на параграф 4 
от настоящия член относно престъпленията, 
установени в съответствие с член 18, пара-
граф 1.б, второ и трето тире, до случаите, в 
които нейният гражданин има обичайно мес-
топребиваване на нейната територия. 
6. За преследването на престъпленията, 
установени в съответствие с членове 18, 19, 20, 
параграф 1.а и 21 от настоящата конвенция, 
всяка страна приема законодателните или 
другите мерки, необходими, за да не бъде 
установяването на нейната компетентност въз 
основа на букви г и д от параграф 1 поставена 
в зависимост от условието преследването да 
бъде предхождано от оплакване от страна 
на жертвата или от съобщаване от страна 
на държавата на мястото, където са били 
извършени действията. 
7. Всяка страна приема законодателните или 
другите мерки, необходими за установяване на 
нейната юрисдикция за всяко престъпление, 
установено в съответствие с настоящата кон-
венция, когато предполагаемият извършител 
се намира на нейната територия и не може да 
бъде екстрадиран към друга страна единствено 
поради неговото гражданство. 
8. Когато няколко страни претендират, че 
имат юрисдикция по отношение на едно пред-
полагаемо престъпление, установено в съответ-
ствие с настоящата конвенция, заинтересова-
ните страни съгласуват действията си, когато 
е уместно, за да определят най-подходящата 
юрисдикция за наказателното преследване. 
9. Без да се накърняват общите правила 
на международното право, настоящата кон-
венция не изключва наказателноправната 
юрисдикция, упражнявана от една страна в 
съответствие с нейното вътрешно право. 
Член 26 – Отговорност на юридическите лица
1. Всяка страна приема законодателните 
или другите мерки, необходими, за да могат 
юридическите лица да носят отговорност за 
престъпленията, установени в съответствие с 
настоящата конвенция, когато те са извърше-
ни в тяхна полза от което и да е физическо 
лице, действащо или самостоятелно, или като 
член на орган на юридическото лице, който 
упражнява управленски правомощия в него, 
въз основа на:
а. представителна власт на юридическото 
лице;
б. право да взема решения от името на 
юридическото лице; 
в. право да упражнява контрол в юриди-
ческото лице. 
2. Освен вече предвидените в параграф 1 
случаи всяка страна предприема законода-
телните или другите мерки, необходими, за 
да гарантира, че на едно юридическо лице 
може да бъде търсена отговорност, когато 
липсата на надзор или на контрол от страна 
на физическо лице, посочено в параграф 1, 
е направила възможно извършването на 
престъпление, установено в съответствие с 
настоящата конвенция, за сметка на това 
юридическо лице от физическо лице, дейст-
ващо под негово ръководство.
3. В зависимост от юридическите принципи 
на страната отговорността на едно юридическо 
лице може да бъде наказателна, гражданска 
или административна. 
4. Тази отговорност се установява, без да 
се накърнява наказателната отговорност на 
физическите лица, извършили нарушението.
Член 27 – Санкции и мерки
1. Всяка страна предприема необходимите 
законодателни или други мерки, за да бъдат 
престъпленията, установени в съответствие 
с настоящата конвенция, наказуеми с ефек-
тивни, пропорционални и разубеждаващи 
санкции, отчитащи тяхната сериозност. Те